wickkiey/tamil-wikipedia-chunked huggingface dataset:
# ஜாக்குவஸ் மோனாட்

## வெளியிணைப்புகள்

- Biography of Jacques Monod at Nobel e-Museum
- Video interview with Jacques Monod Vega Science Trust
- From enzymatic adaptation to allosteric transitions Nobel Lecture, 11 December 1965
# ஸ்டோக் வரிகள்

ஒளியியலில் இராமன் விளைவின் போது சிதறொளியில் பல வரிகள் காணப்படுகின்றன. அவைகளில் படுகதிரிலுள்ள அதிர்வெண்ணும் (மாறுபடாதது) அதனைவிட அதிக மதிப்புடையதும் குறைந்த மதிப்புடையதுமான பல வரிகள் காணப்படுகின்றன. சிதறொளியிலுள்ள குறைந்த அதிர்வெண்ணுடைய வரிகள் **ஸ்டோக்சு வரிகள்** (*Stokes lines*) என்றும் அதிக அதிர்வெண்ணுடைய வரிகள் எதிர்-ஸ்டோக்சு வரிகள் (*Anti-Stokes lines*) என்றும் அறியப்படுகின்றன.
# விக்கிப்பீடியா:உங்களுக்குத் தெரியுமா/மார்ச் 13, 2013

- ஆண் சிங்கமும் பெண் புலியும் இணைந்த கலப்பினமான **சிங்கப்புலி** அறியப்பட்ட அனைத்து பூனைக் குடும்பங்களுக்கிடையே உருவத்தில் பெரிதானதாகும்.
- அய்யாவழி சமயத்தில் புனிதமானதாய் மதிக்கப்படும் **மருந்துவாழ் மலை** கன்னியாகுமரி மாவட்டத்தில் உள்ள அரிய வகை மூலிகைச் செடிகள் பல நிறைந்த ஒரு மலையாகும்.
- ஓர் எண்ணில் உள்ள இலக்க எண்களின் கூட்டுத்தொகையை, ஏதாவது ஓர் எண்ணின் மடியாகக் கொண்டு சமப்படுத்த முடியுமாயின் அந்த எண் **அரோகன் எண்** என்றழைக்கப்படும்.
- ஆரியக்கூத்து எனப்படும் **கழைக்கூத்து** என்பது மூங்கில் கம்புகளிடையே கட்டப்பட்ட கயிற்றில் நடந்து வித்தை காட்டும் கூத்துவகை ஆகும்.
- பாலை நிலத்துக்குரிய தெய்வமாக தமிழ் இலக்கியம் குறிப்பிடும் **கொற்றவை**யை எயினர்களும், வேட்டுவர்களும் வணங்கியதாகச் சங்ககாலத்துக்குப் பிற்பட்ட இலக்கியங்கள் காட்டுகின்றன.
# மணி ஜெகதீசன்

டான் ஸ்ரீ, டத்தோ, டாக்டர் **மணி ஜெகதீசன்** (***Mani Jegathesan***, *பிறப்பு*: 1943) மலேசியாவின் புகழ்பெற்ற ஓட்டக்காரர். ஒலிம்பிக் விளையாட்டுப் போட்டிகளில் 1960, 1964, 1968ஆம் ஆண்டுகளில் மலேசியாவைப் பிரதிநித்தவர். 1966 ஆசிய விளையாட்டுப் போட்டிகளில் மூன்று தங்கங்களை வென்று சாதனை படைத்தவர்.  
1968ஆம் ஆண்டு மெக்சிகோ ஒலிம்பிக் போட்டியின், 200 மீட்டர் அரை இறுதி தகுதிச் சுற்று ஓட்டத்தில், அவர் செய்த 20.92 விநாடிகள் சாதனையை இதுவரை மலேசியர் எவராலும் முறியடிக்க முடியவில்லை. *பறக்கும் மருத்துவர்* என்று அன்பாக அழைக்கப்படுகின்றார். மலேசிய புத்ரா பல்கலைக்கழகத்தின் இணை வேந்தராக பதவி வகிக்கும் முதல் மலேசிய இந்தியர், முதல் மலேசியத் தமிழர்.
# மணி ஜெகதீசன்

## வரலாறு

மணி ஜெகதீசன், பேராக் மாநிலத்தின் அரச நகரான கோலாகங்சார் நகரில் 1943 நவம்பர் மாதம் 2ஆம் தேதி பிறந்தார். கோலாலம்பூர், பிரிக்பீல்ட்ஸ் பகுதியில் உள்ள 100 குவார்ட்டர்ஸ் பகுதியில் வளர்ந்தார். ஜாலான் பத்து தொடக்கப் பள்ளியில் ஆறாம் வகுப்பு வரை பயின்றார்.  
1955ஆம் ஆண்டு தன்னுடைய உயர்நிலைப் படிப்பை ‘வி.ஐ’ என்று அழைக்கப்படும் விக்டோரியா உயர்நிலைப்பள்ளியில் ஓராண்டு பயின்றார். பின்னர் 1956ஆம் ஆண்டு, சிங்கப்பூரில் இருக்கும் ஆங்கிலோ சீனப் பள்ளிக்கு மாற்றலாகிச் சென்றார். அங்கு 1961ஆம் ஆண்டு வரை அவருடைய கல்வி வாழ்க்கை தொடர்ந்தது.
# மணி ஜெகதீசன்

## வரலாறு

### லண்டன் பல்கலைக்கழகம்

1967ஆம் ஆண்டு சிங்கப்பூர் பல்கலைக்கழகத்தில் நோயியல் துறையில் பட்டம் பெற்று மருத்துவரானார். அது மட்டும் அல்லாமல், அந்த ஆண்டு பல்கலைக்கழகத்தின் சிறந்த மாணவராகவும் தேர்வு செய்யப்பட்டார். அதற்காகத் தங்கப் பதக்கமும் பெற்றார்.  
1970ஆம் ஆண்டு பாங்காக்கில் உள்ள மகிடோல் பல்கலைக்கழகத்திலும், 1970ஆம் ஆண்டு லண்டன் பல்கலைக்கழகத்திலும் மருத்துவத் துறையில் உயர்க்கல்வியை மேற்கொண்டார். ஆங்கிலோ சீனப் பள்ளியில் பயிலும் போது, தன்னுடைய 16வது வயதிலேயே 1960 ரோம் ஒலிம்பிக் போட்டிகளில் மலாயாவைப் பிரதிநிதித்தார். எந்தப் பதக்கத்தையும் பெறவில்லை.
# மணி ஜெகதீசன்

## ஓட்டப்பந்தயத் துறை

1960ஆம் ஆண்டு ரோம் ஒலிம்பிக் போட்டிக்கு பிறகு, அடுத்து அடுத்து வந்த இரு ஒலிம்பிக் போட்டிகளிலும், இரு ஆசிய விளையாட்டுகளிலும் மலேசியாவைப் பிரதிநிதித்துச் சிறப்பு செய்தார். அவர் மலேசிய நாட்டிற்குப் பதக்கங்களை மட்டும் கொண்டு வரவில்லை.  
மாறாக இந்த நாட்டில், ஓட்டப் பந்தய சாதனைகளையும் படைத்துள்ளார். அவர் செய்த சில சாதனைகள் இன்றும் முறியடிக்கப்படாமல் இருக்கின்றன. அவரை ஆசியாவின் *வேகமான ஓட்டக்காரர்* என்றும் *பறக்கும் மருத்துவர்* என்றும் மலேசிய மக்கள் அன்புடன் அழைக்கின்றனர்.
# மணி ஜெகதீசன்

## ஓட்டப்பந்தயத் துறை

### ஆசியாவின் வேகமான மனிதர்

மணி ஜெகதீசன் முதல் முறையாக 1959 பாங்காக் தென்கிழக்காசிய விளையாட்டுப் போட்டிகளில் கலந்து கொண்டார். 4 x 400 மீட்டர் தொடர் ஓட்டத்தில் வெள்ளிப் பதக்கம் கிடைத்தது. 1961 தென்கிழக்காசிய விளையாட்டுப் போட்டிகளில், மலேசியாவிற்கு மூன்று தங்கங்களையும் ஒரு வெள்ளியையும் கொண்டு வந்தார். அடுத்து அவருடைய பார்வை ஆசிய விளையாட்டுகளின் பக்கம் திரும்பியது.  
1962இல் ஜகார்த்தாவில் நடைபெற்ற போட்டிகளில் 200மீட்டர் ஓட்டத்தில் தங்கப் பதக்கம் பெற்று புதிய சாதனையையும் செய்தார். 1966இல் பாங்காக்கில் நடைபெற்ற ஆசிய விளையாட்டுப் போட்டிகளில் மூன்று தங்கங்களைக் கொண்டு வந்தார். ஓர் அனைத்துலகப் போட்டியில், ஒரே சமயத்தில் மூன்று தங்களை வென்று சாதனை படைத்தவர்கள் மலேசியாவில் எவரும் இல்லை. அதன் பின்னர் ‘ஆசியாவின் வேகமான மனிதர்’ எனும் அடைமொழியும் அவருக்கு கிடைத்தது.  
அதன் பின்னர், ஆசிய விளையாட்டுப் போட்டிகளில் 200மீட்டர் ஓட்டத்தில் மலேசியர் எவருக்கும், இதுவரையில் தங்கப் பதக்கம் கிடைக்கவில்லை. அதுவும் ஒரு சாதனையாக இருந்து வருகிறது. அதே ஆண்டு ‘ஆசிய விளையாட்டாளர்’ (Asian Athlete of 1966) எனும் விருதும் அவருக்கு கிடைத்தது. ஜெகதீசன் மூன்று ஒலிம்பிக் விளையாட்டுகளில் கலந்து கொண்டு இருக்கிறார்.
# மணி ஜெகதீசன்

## ஓட்டப்பந்தயத் துறை

### 24வது வயதில் ஓய்வு

தன்னுடைய 16வது வயதில் உயர்நிலை நான்காம் படிவம் படித்துக் கொண்டு இருக்கும் போது 1960 ரோம் ஒலிம்பிக்கில் பங்கு பெற்றார். 1964இல் பலகலைக்கழகத்தில் படித்துக் கொண்டு இருக்கும் போது 1964 தோக்கியோ ஒலிம்பிக்கில் பங்கு பெற்றார். இந்த ஒலிம்பிக் போட்டியில் 200மீட்டர் நேரோட்டத்திற்கு, அரையிறுதிப் போட்டியாளராகத் தேர்வு பெற்றார்.  
1968 மெக்சிகோ ஒலிம்பிக்கில் தகுதி பெற்ற ஒரு மருத்துவ அதிகாரியாகப் பங்கு பெற்றார். அதே ஆண்டு, தம்முடைய 24வது வயதில் விளையாட்டுகளில் இருந்து ஓய்வு பெறுவதாகவும் அறிவித்தார். இப்போது, டாக்டர் மணி ஜெகதீசன், அனைத்துலக ரீதியில் ஒரு பிரபலமான மருத்துவராகவும், மருத்துவ ஆய்வாளராகவும் ஓர் அடையாளத்தை உருவாக்கி இருக்கிறார்.
# மணி ஜெகதீசன்

## சாதனைகள்

### விளையாட்டாளர்

- 1960 – ரோம் ஒலிம்பிக் விளையாட்டுக்கள்
- 1961 – ரங்கூன் தென்கிழக்காசிய விளையாட்டுப் போட்டிகள், 200மீ, 400மீ, 4x400மீ தங்கப் பதக்கம் & 100மீ வெள்ளி பதக்கம்
- 1962 – ஆசிய விளையாட்டுப் போட்டிகள், ஜகார்த்தா, 200மீ தங்கப் பதக்கம் - மலேசியாவிற்கு கிடைத்த முதல் தங்கம்
- 1964 – தோக்கியோ ஒலிம்பிக் விளையாட்டுக்கள், 200மீ அரையிறுதிச் சுற்று
- 1965 – கோலாலம்பூர் தென்கிழக்காசிய விளையாட்டுகள் 100மீ, 200மீ, 4x100மீ, 4x400மீ தங்கப் பதக்கம்
- 1966 – ஆசிய விளையாட்டுப் போட்டிகள், பாங்காக், 100மீ, 200மீ, 4x100மீ தங்கப் பதக்கம், *(Asian Athlete of 1966)*
- 1968 – மெக்சிகோ ஒலிம்பிக் விளையாட்டுக்கள், 200மீ அரையிறுதிச் சுற்று
- 2002 – ஆசிய பிரபலங்களின் நினைவு மாளிகையில் இணைக்கப்பட்டார் (*Asian Hall of Fame*)
# மணி ஜெகதீசன்

## சாதனைகள்

### விளையாட்டு அதிகாரி

- 1972 – மலேசிய ஒலிம்பிக் குழுவின் மருத்துவ அதிகாரி
- 2003 – பொதுநலவாய விளையாட்டுகளின் அறவாரிய மருத்துவ ஆலோசகர், மெல்பர்ன் பொதுநலவாய விளையாட்டுகளின் மருத்துவ ஆலோசகர், மலேசிய ஒலிம்பிக் மன்றத்தின் துணைத்தலைவர்
- 2004 – ஏதன்ஸ் ஒலிம்பிக் போட்டியில் மலேசியக் குழுவின் தலைவர், ஒலிம்பிக் தீபத்தை ஏந்திய மலேசியர்.
- 2007 - மலேசிய ஒலிம்பிக் மருத்துவ மன்றத்தின் தலைவர்
# மணி ஜெகதீசன்

## சேவைகள்

- தலைவர், நோயியல் துறை, கோலாலம்பூர் பொது மருத்துவமனை (1985–88)
- தலைவர், மலேசிய மருத்துவ ஆய்வுக்கழகம் (1988–93)
- இணைவேந்தர், மலேசிய புத்ரா பல்கலைக்கழகம்
- துணை இயக்குநர், தொழில்நுட்ப ஆய்வியல் துறை, மலேசிய சுகாதார அமைச்சு (1993–98)
- மருத்துவ ஆலோசகர், ஐக்கிய நாட்டுச் சபை மேம்பாடுத் திட்ட வாரியம், ஜெனிவா
- ஆயுள்கால உறுப்பினர், மலேசிய அறிவியல் கலாமன்றம் (மருத்துவம்)
- செயல்குழு உறுப்பினர், மலேசிய ஐசனோவர் சக ஆய்வாளர்க் கழகம்
- மனித நல ஆய்வுக்கழகம், ஐக்கிய நாட்டுச் சபை மேம்பாடுத் திட்ட வாரியம் சுவிட்சர்லாந்து
- விரிவுரையாளர், மலேசிய புத்ரா பல்கலைக்கழகம்
- ஆலோசகர், உலக வங்கி
- ஆலோசகர், உலக சுகாதார நிறுவனம்
- அறிவுரைஞர், நுண்ணுயிரியல், சன்வே மருத்துவமனை
- அறிவுரைஞர், நுண்ணுயிரியல், மாசா பல்கலைக்கழகக் கல்லூரி (MAHSA University College)
# விக்கிப்பீடியா:முதற்பக்கக் கட்டுரைகள்/மார்ச்சு 10, 2013

**திருவில்லிப்புத்தூர்**, இந்தியாவின் தமிழ்நாடு மாநிலத்தில் அமைந்துள்ள விருதுநகர் மாவட்டத்தில் உள்ள ஒரு நகராட்சி ஆகும். விருதுநகர் மாவட்டத்தின் முதன்மை நீதிமன்றம் இந்நகரில் அமைந்துள்ளது. திருவில்லிபுத்தூர் தமிழகத்தில் மிகவும் பழமைவாய்ந்த ஊர்களில் ஒன்றாகும். 1000 வருடங்களுக்கு முன்பு கட்டப்பட்ட கோவில், 200 வருட சிறப்புப் பெற்ற இந்து மேல்நிலைப் பள்ளி, 137 வருட சிறப்புப் பெற்ற பென்னிங்டன் நூலகம் ஆகியவை இதற்குச் சான்று பகர்பவை. திருப்பாவை என்னும் தெய்வீகத் தமிழ் இலக்கியத்தைத் தமிழ் மக்களுக்கு அளித்தது இந்த கோவில் நகரமே ஆகும். திருவில்லிபுத்தூர் இங்கு அமைந்துள்ள ஆண்டாள் கோவிலுக்காக அதிகம் அறியப்படுகிறது. பெரியாழ்வார் இயற்றிய "திருப்பல்லாண்டு", ஆண்டாள் இயற்றிய "திருப்பாவை", "நாச்சியார் திருமொழி" ஆகியவை தமிழுக்கு ஸ்ரீவில்லிப்புத்தூர் தந்த இலக்கியங்கள். அன்றைய நாளில் இவ்வூர் எப்படி இருந்தது என்பதற்கான குறிப்புகள் ஆண்டாளின் பாசுரங்களில் காணப்படுகின்றன.தமிழ்நாடு அரசு சின்னத்தில் திருவில்லிபுத்தூர் நகரில் இருக்கும் ஆண்டாள் கோயிலின் கோபுரம்தான் இடம் பெற்றுள்ளது. **மேலும்...**
---  
**இலங்கை யானை** என்பது அடையாளம் காணப்பட்ட மூன்று ஆசிய யானைத் துணை இனங்களில் ஒன்றும், இலங்கையை வாழ்விடமாகக் கொண்டதும் ஆகும். 1986 இல் இருந்து *இலங்கை யானை* அருகிய இனமாக பன்னாட்டு இயற்கைப் பாதுகாப்புச் சங்கத்தினால் பட்டியலிடப்பட்டது. 60-75 வருட கணக்கெடுப்பில் கடந்த மூன்று தலைமுறைகள் 50% ஆக குறைவடைந்து காணப்படுகின்றது. இவ்வினம் வாழ்விட இழப்பு, சீர்கேட்டு நிலை, பிளவு என்பவற்றால் அச்சுறுத்தலுக்கு உள்ளாகியுள்ளது.உடவளவை தேசியப் பூங்கா, யால தேசிய வனம், வில்பத்து தேசிய வனம், மின்னேரியா தேசிய வனம் ஆகியன இலங்கை யானைகளைக் காணக்கூடிய முக்கிய இடங்களாகும்.பொதுவாக ஆசிய யானைகள் அவற்றின் தும்பிக்கை முனையில் ஒன்றை விரல் போன்ற வளர்ச்சியைக் கொண்டிருக்கும். பெண் யானைகள் ஆண் யானைகளைவிட சிறியதாகவும் தந்தம் சிறியதாகவும் அல்லது தந்தமற்றும் காணப்படும். பெரிய விலங்குகளாக வகைப்படுத்தப்பட்டுள்ள யானைகள் 150 கி.கி தாவரங்களை ஒரு நாளைய உணவாகக் கொள்ளும். இவற்றின் தோல் நிறம் இந்திய யானைகளைவிட கருமையாகவும், அதிக மங்கல் புள்ளிகள் காதுகளிலும், முகத்திலும், தும்பிக்கையிலும், வயிற்றிலும் காணப்படும். 7 வீதமான ஆண் யானைகள் மாத்திரமே தந்தத்தினையுடையன.**மேலும்...**
# மலேசிய புத்ரா பல்கலைக்கழகம்

<mapframe text="மலேசிய புத்ரா பல்கலைக்கழகம் அமைவிடம்" zoom=12 latitude=2.999167 longitude=101.707778>{
"type": "Feature",
"geometry": { "type": "Point", "coordinates": [101.707778, 2.999167] },
"properties": {
"title": "Malaysian University",
"marker-color": "228b22",
"marker-size": "medium",
"marker-symbol": "landmark"
}
}</mapframe>  
**மலேசிய புத்ரா பல்கலைக்கழகம்** (மலாய்: *Universiti Putra Malaysia*; ஆங்கிலம்: *University of Putra Malaysia*; (**UPM**) சீனம்: 马来西亚博特拉大学) என்பது மலேசியா, சிலாங்கூர், செரி கெம்பாங்கான் வனப்பகுதியில் அமைந்துள்ள வேளாண் துறை பல்கலைக்கழகம் ஆகும். கோலாலம்பூர் மாநகரத்தில் இருந்து 25 கி.மீ. தொலைவில் உள்ள இந்தப் பல்கலைக்கழகம், **மலேசிய வேளாண் பல்கலைக்கழகம்** (*Agricultural University of Malaysia*) என்று முன்பு அழைக்கப்பட்டது. தற்போது வேளாண்மை தொடர்பான துறைகளின் உயர்க்கல்விக் கூடமாக விளங்குகின்றது.  
மலாயாவை பிரித்தானியர்கள் ஆட்சி செய்யும் போது, 1931-ஆம் ஆண்டு சான் ஸ்காட் எனும் பிரித்தானியரால் இந்தப் பல்கலைக்கழகம் தோற்றுவிக்கப்பட்டது. சிலாங்கூர் மாநிலத்தில் செர்டாங் என்று முன்னர் அழைக்கப்பட்ட இடத்தில் 22 ஏக்கர் நிலப்பரப்பில் தோற்றம் கண்டது.  
1947-ஆம் ஆண்டு மலாயா கூட்டமைப்பு மாநிலங்களின் ஆளுநராக இருந்த சர் எட்வர்ட் ஜெண்ட், அதற்கு **மலாயா வேளாண்மை கல்லூரி** என்று பெயர் சூட்டினார்.
# மலேசிய புத்ரா பல்கலைக்கழகம்

## பொது

மலாயா பல்கலைக்கழகத்தின் வேளாண்மை துறையும், செர்டாங் வேளாண்மை கல்லூரியும் ஒரே கல்விக் கூடமாக இணைக்கப்பட்டதும், **மலேசிய புத்ரா பல்கலைக்கழகம்** எனும் பெயரில் இப்போதைய பல்கலைக்கழகம் உருவாக்கம் பெற்றது. டாக்டர் முகமது ரசுடான் அஜி பாபா என்பவர் இந்தப் பல்கலைக்கழகத்தின் முதலாவது துணைவேந்தர் ஆவார்.  
1990-களில் இருந்து, மனிதச் சூழலியல், மொழிகள், கட்டிடக்கலை, மருத்துவம், கணினி அறிவியல் மற்றும் உயிரித் தொழில்நுட்பம் ஆகியவற்றை உள்ளடக்கிய ஆய்வுத் துறைகள் விரிவடைந்து உள்ளன.
# மலேசிய புத்ரா பல்கலைக்கழகம்

## ஆய்வுப் பல்கலைக்கழகம்

தற்போது வேளாண்மை, வனவியல், கால்நடை மருத்துவம், பொருளாதாரம், பொறியியல், அறிவியல் மற்றும் கல்வியியல் ஆகியவற்றை உள்ளடக்கிய 15 துறைகள், 11 கல்விக் கழகங்கள் மற்றும் 2 வேளாண் பள்ளிகள்; இந்தப் பல்கலைக்கழகத்தில் உள்ளன.  
2006-ஆம் ஆண்டு முதல் மலேசிய புத்ரா பல்கலைக்கழகம் ஓர் ஆராய்ச்சிப் பல்கலைக்கழகமாக அங்கீகரிக்கப்பட்டுள்ளது. அந்த வகையில் மலேசியாவில் அங்கீகரிக்கப்பட்ட ஐந்து ஆராய்ச்சிப் பல்கலைக்கழகங்களில் இந்தப் பல்கலைக்கழகமும் ஒன்றாகும். 2010-ஆம் ஆண்டில், மலேசியத் தகுதிகள் முகமையால் (*Malaysian Qualifications Agency*), இந்தப் பல்கலைக்கழகத்திற்கு சுய-அங்கீகாரத் தகுதி வழங்கப்பட்டது.
# மலேசிய புத்ரா பல்கலைக்கழகம்

## தரவரிசை

இந்த அங்கீகாரத் தகுதி, மலேசிய புத்ரா பல்கலைக்கழகத்தின் கல்வித் திட்டங்களை அங்கீகரிக்கும் நடைமுறையை எளிதாக்குகிறது. உள்ளூர் பல்கலைக்கழகங்களுக்கு இடையே போட்டியிடும் வகையில், மலேசிய புத்ரா பல்கலைக்கழகம், அதன் சொந்த உள் தர உறுதி அமைப்பையும் (*Internal Quality Assurance*) மேம்படுத்தி வருகிறது.  
2024-ஆம் ஆண்டு உலக பல்கலைகழகங்களின் தரவரிசையில், மலேசிய புத்ரா பல்கலைக்கழகம், உலகில் 152-வது இடத்தைப் பிடித்துள்ளது. ஆசியா பல்கலைக்கழகங்களில் 22-ஆவது இடத்தையும், மலேசியாவில் 3-ஆவது இடத்தையும் பிடித்து, சிறந்த பல்கலைக்கழகமாக உருவெடுத்துள்ளது. உயர்கல்விக்கான மலேசிய நிறுவனங்களின் ஒருங்கிணைந்த மதிப்பீட்டில் (*Integrated Rating of Malaysian Institutions of Higher Education*), மலேசிய புத்ரா பல்கலைக்கழகம், தனது ஆறு நட்சத்திர மதிப்பீட்டைத் தக்க வைத்து வருகிறது.
# மலேசிய புத்ரா பல்கலைக்கழகம்

## துறைகள்

2024 பிப்ரவரி மாத நிலவரப்படி, மலேசிய புத்ரா பல்கலைக்கழகத்தில் 15 துறைகள், 11 கல்விக் கழகங்கள் மற்றும் 2 கல்லூரிகள் உள்ளன.
# திருப்புன்முறுவல்

**திருபுன்முறுவல்** என்னும் நூல் 14 ஆம் நூற்றாண்டில் வாழ்ந்த சிற்றம்பல நாடிகள் என்னும் சைவ ஆசாரியரால் எழுதப்பட்டது. இது 11 விருத்தம் கொண்ட ஒரு சிறு நூல். சீர்காழியில் வாழ்ந்த ‘கங்கை மெய்கண்டார்’ சிற்றம்பல நாடிகளின் ஆசிரியர். சிற்றம்பல நாடிகள் தம் தகுதியின்மையைப் பார்த்துத் தமது ஆசிரியர் புன்னகை புரிவதாகப் பாடல்கள் பாடப்பட்டுள்ளன. எல்லாப் பாடல்களும் ‘எனும் குணியோ வானோன் திருப் புன்முறுவலே’ என்னும் முத்தாய்ப்போடு முடிகின்றன.  
பாடல் (எடுத்துக்காட்டு)
:ஆறான் அந்தோ தீவினைகள் அந்தக் கரணம் சுத்தியிலேன்
:தேறான் தேற உரைத்தாலும் செய்மா றென்கொல் திருநாமம்
:கூறான் கூறு பவரிடத்தும் குறுகான் இவனை நமைக்காண
:வாறான் ஓகோ எனும்குணியோ வானோன் திருபுன் முறுவலனே.
# திருப்புன்முறுவல்

## கருவிநூல்

- மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, பதிப்பு 2005
# அனுபூதி விளக்கம்

**அனுபூதி விளக்கம்** என்னும் நூல் 14 ஆம் நூற்றாண்டில் வாழ்ந்த சிற்றம்பல நாடிகளின் மாணாக்கர்களால் இயற்றப்பட்ட நூல். சிவானுபூதி பற்றி ஆசிரியர் சிற்றம்பல நாடிகள் கூறிய கருத்துக்கள் இந்த நூலில் தொகுத்துக் கூறப்பட்டுள்ளன.  
“மெய்கண்டார் கூறும் சிவானுபவம் சிற்றம்பல நாடி செப்பியவாறு செப்புவாம்” என்று இந்த நூல் குறிப்பிடுகிறது.
# அனுபூதி விளக்கம்

## கருவிநூல்

- மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, பதிப்பு 2005
# ஹேவ்லாக் எல்லிஸ்

**ஹேவ்லாக் எல்லிஸ்** என அறியப்படும் **ஹென்றி ஹேவ்லாக் எல்லிஸ்** (Henry Havelock Ellis: பிப்ரவரி,2 1859 – ஜூலை 8, 1939),ஒரு பிரித்தானிய மருத்துவவியலாளர் மற்றும் உளநலவியலாளர். எழுத்தாளர்; 1897 இல் பாலின நடத்தைகள் பற்றிய ஏழு தொகுதிகள் கொண்ட 'பாலினம் பற்றிய மனோத்தத்துவ நூல்' ஒன்றை விரிவாக எழுதியவர். மேலும் நார்சீசிசம் எனப்படும் தற்காதல், ஒத்த பாலினங்களுக்கிடையே ஏற்படும் பாலியல் உறவுகள், பாலியல் மாற்றங்கள் பற்றிய நூல்களையும் எழுதியுள்ளார்.
# ஹேவ்லாக் எல்லிஸ்

## மேற்கோள்களும் குறிப்புகளும்

- Phyllis Grosskurth (1980). *Havelock Ellis: A Biography*. New York: Random House.
- Nathan Hale: *Freud and the Americans: The Beginnings of Psychoanalysis in the United States, 1876-1917. Freud in America*, Volume 1, Publisher: Oxford University Press, USA; First Edition 1971,
- Calder-Marshall, Arthur *Havelock Ellis: A Biography*. London: Rupert Hart-Davis. (1959). U.S. title *The Sage of Sex: A Life of Havelock Ellis*. New York: G.P. Putnam's Sons. (1960).
# ஹேவ்லாக் எல்லிஸ்

## வெளியிணைப்புகள்

- Biography
-
- Mescal: A New Artificial Paradise
-
# ரேமாண்ட் டார்ட்

**ரேமாண்ட் ஆர்தர் டார்ட்** (Raymond Arthur Dart: பிப்ரவரி 4, 1893 &ndash; நவம்பர் 22, 1988), ஒரு ஆஸ்திரேலியத் தொல்லியலாளர். புதை படிவ ஆய்வாளர்; உடற்கூறியலாளர். 1924 இல் மனித இன உருமலர்ச்சியின் தொடக்க நிலைச் சான்றுகளை அறிய உதவும் புதை படிவங்களை தென் ஆப்பிரிக்காவின் வடக்குப் பகுதியில் உள்ள ' தாங்க்' என்ற இடத்தில் கண்டு பிடித்ததன் மூலம் அறியப்படுகிறவர்.
# ரேமாண்ட் டார்ட்

## வெளியிணைப்புகள்

- Essay by [[Charles Kimberlin Brain|C.K. Brain], "Raymond Dart and our African origins," accompanying the reprint of Raymond Dart's 1925 *Nature* article in *A Century of Nature: Twenty-One Discoveries that Changed Science and the World*, Laura Garwin and Tim Lincoln, eds.]
- Biography of Raymond Dart on Minnesota State University, Mankato EMuseum website
- Biography of Raymond Dart in the TalkOrigins Archive.
# காஞ்சனா (நடிகை)

**காஞ்சனா** (*Kanchana*, பிறப்பு: 16 ஆகத்து 1939) 1960 மற்றும் 70களில் தமிழ்த் திரையுலகின் முன்னணி கதாநாயகியாக இருந்தவர். இவர் தெலுங்கு, மலையாளம், கன்னட மொழிகளிலும் 150-க்கும் மேற்பட்ட படங்களில் நடித்துள்ளார். எம்.ஜி.ஆர், சிவாஜி கணேசன், ஜெமினி கணேசன், எஸ். எஸ். ராஜேந்திரன், முத்துராமன், ஏ. வி. எம். ராஜன், ஜெய் சங்கர், ரவிச்சந்திரன் போன்ற தமிழ்த் திரைப்பட நடிகர்களுடன் இணைந்து நடித்துள்ளார். 1964 ஆம் ஆண்டு வெளியான இயக்குநர் ஸ்ரீதரின் நகைச்சுவை பொழுதுபோக்கு சித்தரமான காதலிக்க நேரமில்லை திரைப்படம் இவர் அறிமுகமான முதல் தமிழ்த் திரைப்படமாகும்.
# காஞ்சனா (நடிகை)

## வாழ்க்கைக் குறிப்பு

- நடிகை காஞ்னாவின் இயற்பெயர் வசுந்தராதேவி என்பதை திரையுலகிற்காக இயக்குநர் ஸ்ரீதர் அவர்கள் பெயர் மாற்றம் செய்தார்.
- இவர் சத்யநாராயணா சாஸ்திரி–வித்யலதா இணையாருக்கு முதல் மகளாகப் பிறந்தார். இவருக்கு ரவி என்ற சகோதரர் சிறுவயதிலேயே இறந்து விட கிரிஜா பாண்டே என்ற தங்கை மட்டும் உள்ளார்.
# காஞ்சனா (நடிகை)

## திரையுலக அனுபவம்

- சிவாஜியுடன் சிவந்த மண் படத்தில் “பட்டத்து ராணி பார்க்கும் பார்வை” என்ற சாட்டையடி பாடலில் இவர் ஆடியது இரசிகர்களை ஈர்த்தது.
- மேலும் எம்ஜிஆருடன் பறக்கும் பாவை (1966), நான் ஏன் பிறந்தேன் (1972) ஆகிய திரைப்படங்களிலும் சிவாஜி கணேசன் உடன் மோட்டார் சுந்தரம் பிள்ளை (1966), தங்கை (1967), சிவந்த மண் (1969), விளையாட்டு பிள்ளை (1970), அவன் ஒரு சரித்திரம் (1977), லாரி டிரைவர் ராஜகண்ணு (1981) போன்ற திரைப்படங்களில் இணைந்து நடித்துள்ளார்.
- மேலும் அதே கண்கள், காதலிக்க நேரமில்லை, சிவந்த மண், உத்தரவின்றி உள்ளே வா, பாமா விஜயம் என 150-க்கும் மேற்பட்ட படங்களில் நடித்துள்ளார்.
- இவர் 1967 ஆம் ஆண்டு நடித்த தெலுங்குத் திரைப்படமான **ஸ்ரீ கிருஷ்ணவதாரம்** படத்தில் ராணி சத்யபாமாவாக நடித்த அதே படாடோப கவர்ச்சி ராணியின் வேடத்திலேயே தமிழில் வெளியான சிவந்த மண் படத்தில் பட்டத்து ராணி பாடலில் அதே படாடோப ராணி சத்யபாமா வேடத்தில் சவுதி அரபு பேரழிகியாக நடித்தார்.
# வில்லியம் பாரி மர்பி

**வில்லியம் பாரி மர்பி** (William P. Murphy: பிப்ரவரி 6, 1892 – அக்டோபர் 9, 1987) ஓர் அமெரிக்க மருத்துவவியலாளர். அமெரிக்காவில் விஸ்காசினில் ஸ்டோட்டன் எனுமிடத்தில் பிறந்தவர். இறப்பினை விளைவிக்கும் இரத்த சோகை நோய்க்கு மருத்துவ சிகிச்சை முறையைக் கண்டுபிடித்த மூவருள் ஒருவர். இதற்காக 1934 ஆம் ஆண்டு மருந்தியல் நோபல் பரிசு பெற்றார். 'கியார்கு ஹோயித் விப்பிள்', 'கியார்கு ரிச்சர்டு மினோட்' ஆகியோருடன் இந்த நோபல் பரிசினைப் பகிர்ந்து கொண்டார்.
# ஓப்பன்ஸ்டேக்

**ஓப்பன்ஸ்டேக் ** (*OpenStack*) அல்லது **திறந்த அடுக்கு** என்பது சேவை உட்கட்டுமானத்திற்கான (IaaS) மேகக் கணிமை திட்டமாகும். இது அப்பாச்சே உரிமத்தின் கீழான நெறிமுறைகளின்படி வெளியிடப்படும் கட்டற்ற திறந்த மூல மென்பொருள் ஆகும். ஓப்பன்ஸ்டேக் மென்பொருள் மற்றும் அதன் சமூகத்தை வளர்த்தெடுக்கவும், பாதுகாக்கவும், வலிமைப்படுத்தவும் இந்தத் திட்டத்தை செப்டம்பர் 2012இல் நிறுவப்பட்ட இலாபநோக்கமற்ற நிறுவன அமைப்பான ஓப்பன்ஸ்டேக் அறக்கட்டளை மேற்பார்வையிடுகிறது.  
150க்கும் மேற்பட்ட நிறுவனங்கள் இத்திட்டத்தில் இணைந்துள்ளன. அட்வான்ஸ்டு மைக்ரோ டிவைசஸ், இன்டெல், கனோனிக்கல் நிறுவனம், சூசி லினக்சு, ரெட் ஹட், சிஸ்கோ சிஸ்டம்ஸ், டெல், ஹெவ்லட்-பேக்கர்ட், ஐபிஎம், என்ஈசி, விஎம்வேர் மற்றும் யாகூ! போன்றவை இவற்றில் சிலவாகும். பெயர்த்தகு மென்பொருளான இந்தக் கட்டமைப்பு பெரும்பாலும் குனூ/லினக்சு இயக்கு தளத்திலேயே மேம்படுத்தவும் பாவிக்கவும் பயன்படுத்துகிறது.  
இத்தொழினுட்பத்தில் பல தொடர்புள்ள திட்டங்கள் அணியாக அடங்கியுள்ளன. இந்தத் துணைத்திட்டங்கள் ஒரு தரவுமையத்தில் பெரியளவில் செயல்பாட்டுத்திறன், தரவுத்தளம், கணிவலை வளங்களைக் கட்டுப்படுத்த மேம்படுத்தப்பட்டு வருகின்றன. இவை அனைத்தையும் தரவுமையத்தின் மையமான கட்டுப்பாட்டு முகப்புப் பெட்டி மூலம் கணிநிர்வாகிகள் கட்டுப்படுத்தவும் பயனாளர்கள் இணைய இடைமுகத்தைக் கொண்டு தங்கள் கணிவளங்களை மாற்றிக்கொள்ளவும் வழி செய்கிறது.  
ஓப்பன்ஸ்டேக் திறந்த முறையிலான வடிவமைப்பு மற்றும் உருவாக்கும் செயற்பாடுகளைக் கொண்டு செயல்பட பொறுப்பேற்றுள்ளது. இந்த மென்பொருள் சமூகம் ஆறு மாதத்திற்கு ஒருமுறை நேரப்படியான வழங்கல் சுழற்சியை மேற்கொள்ளத் திட்டமிட்டுள்ளது. ஒவ்வொரு வழங்கலின் திட்டமிடலின்போதும் *ஓப்பன்ஸ்டேக் டிசைன் சம்மிட்* என்ற வடிவமைப்பாளர் கருத்தரங்கின் மூலம் தங்கள் செல்வழியைத் தீர்மானிக்கின்றனர்.
# எடியென்னே பிரான்கோயிஸ் ஜெப்ராய்

**எடியென்னே பிரான்கோயிஸ் ஜெப்ராய்** (Étienne François Geoffroy: பிப்ரவரி 13, 1672 – ஜனவரி 6, 1731) ஒரு பிரெஞ்சு இயற்பியலாளரும் வேதியலாளரும் ஆவார். பாரீஸ் நகரத்தில் பிறந்த இவர் வேதிப்பொருள்களின் இடையே ஏற்படும் கவர்ச்சியைப் பற்றி ஆய்வுகளை மேற்கொண்டவர். வேதி உப்புகளில் ஏற்படும் இடப்பெயர்ச்சி வினைகளைப் பற்றியும் ஆய்வு செய்தவர்.  
<>  
</>
# எடியென்னே பிரான்கோயிஸ் ஜெப்ராய்

## மேற்கோள்களும் குறிப்புகளும்

-
# பழுதை கட்டி

**பழுதை** என்னும் சொல் வைக்கோலால் திரிக்கப்பட்ட கயிற்றைக் குறிக்கும். சைவ ஆசாரியருள் சிலரைப் **பழுதை கட்டி** எனக் குறிப்பிடுவது வழக்கம். இவர்கள் தமது உடலைப் பழுதை எனக் கூறிக்கொண்டனர். இவர்கள் இறந்த பின்னர் தம் உடலாகிய பழுதையை எரிக்கவோ, புதைக்கவோ வேண்டாம் எனவும், தன் உடலின் காலில் பழுதைக் கயிற்றால் கட்டி இழுத்துச் சென்று ஆற்று நீரில் எரிந்துவிடும்படி தம் மாணாக்கர்களுக்குக் கூறி வைத்திருந்தனர். இதனால் இவர்கள் 'பழுதை கட்டி' என்னும் அடைமொழியுடன் குறிப்பிடப்பட்டனர்.
- கமலை ஞானப்பிரகாசர்
- சம்பந்த முனிவர்
- சிற்றம்பல நாடிகள்
ஆகிய மூவர் இந்தச் 'சிறப்படை' பெற்றவர்கள்.
# திருத்தூதரக அரண்மனை

**திருத்தூதரக அரண்மனை** என்பது திருத்தந்தையின் அதிகாரப்பூர்வ இல்லமாகும்.
# திருத்தூதரக அரண்மனை

## வரலாறு

அவிஞான் திருத்தந்தையர்களின் காலத்தில் இவ்வரண்மனை கைவிடப்பட்டு பாழானது. 1436இல் எசுப்பானிய எழுத்தாளரான பெத்ரோ தாஃபூர் என்பவர் இவ்வரண்மனை நிலையினை விவரித்துள்ளார்.  
தற்போது உள்ள அரண்மனை 30 ஏப்ரல் 1589இல் ஐந்தாம் சிக்ஸ்துஸின் ஆட்சியில் ஆரம்பிக்கப்படு ஏழாம் அர்பன், பதினொன்றாம் இன்னசெண்ட் மற்றும் எட்டாம் கிளமெண்ட் ஆகியோரின் ஆட்சியில் படிப்படியாகக்கட்டி முடிக்கப்பட்டது.
# டோபியாஸ் மேயர்

**டோபியாஸ் மேயர்** (Tobias Mayer: பிப்ரவரி 17, 1723 – பிப்ரவரி 20, 1762), ஒரு செருமானிய வானியலாளர். செருமனியில் மார்பக் எனுமிடத்தில் உள்ள உட்டர்ன்பர்க் என்னும் ஊரில் பிறந்தவர்; தாமாகவே கணிதம் கற்றுக் கொண்டவர். சந்திரனைப் பற்றி மேற்கொண்ட ஆய்வுகளால் அறியப்படுகிறார்.
# பிரிட்சு சுவிக்கி

**பிரிட்சு சுவிக்கி** *(Fritz Zwicky)* (பிப்ரவரி 14, 1898 – பிப்ரவரி 8, 1974)ஒரு சுவீடன் வானியலாளர். இவர் தன் வாழ்நாள் முழுவதும் அமெரிக்காவில் கலிபோர்னியா தொழில்நுட்ப நிறுவனத்தில் பணிபுரிந்தார். இங்கு இவர் கோட்பாட்டு, நோக்கீட்டு வானியலில் மிக இன்றியமையாத பங்களிப்புகளைச் செய்துள்ளார். சுவிக்கி 1933 இல் விரியல் தேற்றத்தைப் பயன்படுத்திக் கண்ணுக்குப் புலப்படாத கரும்பொருளைக் கண்டுபிடித்தார். இதை இவர் "**" எனப் பெயரிட்டார்.
# பிரிட்சு சுவிக்கி

## வாழ்க்கை

பிரிட்சு சுவிக்கி பல்கேரியாவில் உள்ள வர்னாவில் சுவீடியத் தந்தைக்குப் பிறந்தார். இவரது தந்தையான பிரிதோலின் (பிறப்பு: 1868), பல்கேரிய நகரத்தில் ஒரு பெயர்பெற்ற தொழிலதிபர். மேலும் இவர் வர்னாவில் நார்வே நாட்டுத் தூதுவராகவும் விளங்கினார்(1908–1933). வர்னாவிலமைந்த சுவிக்கியின் வீடு சுவிக்கியின் தாயாரான பிரிதோலின் சுவிக்கியால் வடிவமைத்துக் கட்டப்பட்டதாகும்.பிரிட்சுவின் தாயார் .(பிறப்பு: 1871)ஆத்திரிய-அங்கேரியப் பேரரசைச் சார்ந்த செக் நாட்டவராவார்.(பிறப்பு: 1871)]. பிரிட்சு சுவிக்கிக் குடும்பத்தில் மூத்த மகனாகப் பிரந்தர். இவருக்கு உருடோல்ஃப் என்றொரு தம்பியும் இலியோனி என்றொரு தங்கையும் உண்டு. இவரது தாயார் 1927 இல் வர்னாவில் இறந்துவிட்டார். இவரது தந்தையார் 1945 இல் சுவிட்சர்லாந்து மீளும்வரை பல்கேரியாவில் வர்னாவிலேயே இருந்தார். இவரது தங்கை வர்னாவில் வாழ்ந்த பல்கேரியரை மண்ந்து தன் வாழ்நாள் முழுவதும் அங்கெயே வாழ்ந்தார்.  
பிரிட்சு ஆறாம் அகவையில் வணிகவியல் படிக்க சுவிட்சர்லாந்தில் கிளாரசுவில் முன்னோர் வீட்டில் வாழ்ந்துவந்த தாத்தா, பாட்டியிடம் அனுப்பப்பட்டார். இவர் கணித்த்திலும் இயற்பியலிலும் ஆர்வம் காட்டவே கணிதத்திலும் செய்முறை இயற்பியலிலும் சுவிட்சர்லாந்து ஏத்சூரிச் நகரில் உள்ள சுவிட்சர்லாந்து கூட்டரசின் தொழில்நுட்ப நிறுவனத்தில் உயர்கல்வி பயின்றுள்ளார். பின்னர் இவர் 1925 இல் இராக்ஃபெல்லர் அறக்கட்டளையின் பன்னாட்டு உதவித்த்கை பெற்று கலிபோர்னியா தொழில்நுட்ப நிறுவன இராபர்ட் மிலிக்கனுடன் பணிபுரிய அமெரிக்காவுக்குப் புலம்பெயர்ந்துள்ளார் ."  
இவர் ஏதிலிகட்கு உதவிவரும் அமெரிக்கப் பெசுத்தலோசி அறக்கட்டளையோடு தொடர்ந்து ஆர்வத்துடன் ஈடுபட்டு வந்துள்ளார். சுவிக்கி தனது பணிகளுக்காக 1955 இல் அந்நிறுவனத்தின் பொற்பதக்கத்தையும் பெற்றுள்ளார்.
# பிரிட்சு சுவிக்கி

## தகைமைகள்

- இரண்டாம் உலகப்போரின்போது, 1949 இல் டுரூமேன் சுவிக்கிக்கு விடுதலைக்கான குடியரசுத் தலைவர் விருதை ஏவுகலச் செலுத்த ஆய்வுக்காக வழங்கினார். சுவிக்கி 1968 இல் கலிபோர்னியா தொழில்நுட்ப நிறுவனத்தின் தகவுறு பேராசிரியர் பதவி அளிக்கப்பட்டது.
- சுவிக்கிக்கு 1972 இல், வானியலிலும் அண்டவியலிலும் பெருபங்களிப்பு செய்தவர்களுக்கு தரும், [[அரசு வானியல் கழகப் பொற்பதக்கம் வழங்கப்பட்டது. இந்த விருது குறிப்பாக நொதுமி விண்மீன்கள், கரும்பொருண்மம், பல்வெளிகளை அட்டவணைப்படுத்தல் பற்றிய இவரது பணிகளைக் குறிப்பிடுகிறது.
- இவருக்கு மதிப்புதரும் வகையில் சிறுகோள் 1803 சுவிக்கியும் நிலாவில் உள்ள சுவிக்கிக் குழிப்பள்ளமும் இவரது பெயரால் அழைக்கப்படுகிறன.
# பிரிட்சு சுவிக்கி

## வெளியீடுகள்

தன் நெடிய வாழ்நாள் முழுவதும் பரவலான தலைப்புகளில் நூற்றுக்கணக்கான ஆய்வுக் கட்டுரைகள் வெளியிட்டுள்ளார். கீழுள்ள தெரிவுசெய்த உய்ய பகுப்பய்வுடனான வெளியீடுகள் அவரது பணியின் புலமைப்பரப்பையும் பாங்கையும் சுட்டுகின்றன.  
- . இந்தக் கட்டுரை ஃஅப்புள் விதியை விளக்குவதற்காக, தளரொளி படிமத்தை முன்மொழிகிறது. (full article )  
- , and . இந்தக் கட்டுரைகள் முறையே மீவிண்மீன் வெடிப்பு, நொதுமி விண்மீன் ஆகியவற்றின் கருத்துப் படிமங்களை அறிமுகப்படுத்துகிறது.  
- . முன்பு மீவிண்மீன் வெடிப்பு கட்டுரையில் அறிமுகப்படுத்திய நொதுமி விண்மீன் எண்ணக்கரு, உய்ய உடுக்கண பொருண்மை, கருந்துளை கண்ணோட்டங்களோடு விளக்குகிறது.  
- . இதில் சுவிக்கி விரிவுறும் புடவிப் படிமத்தை விட பழைய புடவிநிலையை ஒண்முகிலின் வடிவம் சுட்டுகிறதென வாதிடுகிறார்.  
- . சுவிக்கி இசுக்கிமிடின் அகல்கோண தொலைநோக்கியைப் பயன்படுதலைப் பெரிதும் ஊக்குவித்தார். மேலும் அதை விரிவாகப் பயன்படுத்திப் பல அரிய கண்டுபிடிப்புகளையும் செய்தார்.  
- .சுவிக்கி போர்க்காலத்திலும் பின்பும் காற்றுத்தாரை சார்ந்த தாரைச் செலுத்தம் உள்ளிட்ட பான்மைகளை ஆய்வு செய்துள்ளார்.
- .இந்த நூலில் சுவிக்கி வானியல் கண்டுபிடிப்புகளுக்கான கருவியாக புறவடிவ ஆய்வுக் கண்ணோட்டங்களை ஆற்றோட்டமாகக் கையாள்கிறார்.
- . நொதுமி விண்மீன்களை முன்மொழிந்த்தோடு, சுவிக்கி பேரளவு விண்மீன்களில் நிலவும் நிலைப்பற்ற நொதுமி அடர்த்தித் திரள்கள் பற்றியும் முன்மொழிந்துள்ளார்.  
- .சுவிக்கி புறவடிவ ஆய்வை அடிப்படை அறிவியலுக்கப்பாலான அறிவியல் புலங்களில் உள்ள அனைத்துச் சிக்கல்களுக்கும் பயன்ப்டுத்தலாம் எனவும் ஆற்றுப்படுத்தினார்.
# ஹாசன்

**ஹாசன்** (*Hassan*, கன்னடம்: ಹಾಸನ) இந்தியாவின் கர்நாடக மாநிலத்தின் ஹாசன் மாவட்டத்தின் தலைமையிடமாக அமைந்துள்ள நகராகும். ஹாசனாம்பா என்ற பெண் கடவுளின் பெயரால் இந்நகர் அழைக்கப்படுவதாக கருதப்படுகிறது. சென்னகேசவரர் கோயில், சரவணபெலகுளா, ஹோய்சாலேஸ்வரர் கோவில், கேதாரேஸ்வரர் கோயில் ஆகிய புகழ்பெற்ற கோயில்கள் இந்நகருக்கு அருகில் அமைந்துள்ளன.
# ஜான் ரெக்ஸ் வின்பீல்டு

**ஜான் ரெக்ஸ் வின்பீல்டு ** (John Rex Whinfield: CBE,16 பிப்ரவர், 1901-ஜூலை 6, 1966) ஒரு இங்கிலாந்து வேதியலாளர். இங்கிலாந்து சர்ரேயில் சட்டன் எனுமிடத்தில் பிறந்தவர். பாலியஸ்டர் எனப்படும் செயற்கை இழையையும் பிலிமையும் கண்டறிந்தவர். டெரிலின் இழை கண்டுபிடிப்பிலும் அதை மேம்படுத்துவதிலும் தனது ஆயுள் முழுவது ஈடுபட்டவர்.
# சேலம் ஆறுமுகன்

**சேலம் ஆறுமுகன்** என்பவர் ஒர் தமிழக எழுத்தாளர். இவரது மூன்று படைப்புகளை பெரியார் பல்கலைக்கழகம் மற்றும் அன்னை தெரசா பல்கலைக்கழக மாணவியர்கள் மூவர் ஆய்வு செய்து "ஆய்வியல் நிறைஞர்" (எம்.ஃபில்) பட்டம் பெற்றிருக்கின்றனர்.
# சேலம் ஆறுமுகன்

## எழுதியுள்ள நூல்கள்

- பறவைக்குச் சிறகேது
- இதயத்தினருகே - பத்மினி பதிப்பகம் வெளியீடு (நவம்பர் 2007)
- இவளுக்கு இன்னொரு முகம் - பத்மினி பதிப்பகம் வெளியீடு (நவம்பர் 2008)
- தேனாள் மானாள் மயிலாள் குயிலாள் - தமிழரசி பதிப்பகம் வெளியீடு (நவம்பர் 2008)
# சேலம் ஆறுமுகன்

## சிறப்புகள்

- தமிழ்நாடு அரசின் "கலை முதுமணி" பட்டம்
- ஈரோடு தமிழ்ச் சங்கம் வழங்கிய "தனித்தமிழ் பாவலர்" பட்டம்.
- இவருடைய "பறவைக்குச் சிறகேது" எனும் நூலுக்கு நாகப்பன் இராஜம்மாள் இலக்கிய விருது
# சீதக்கமங்கலம்

**சீதக்கமங்கலம்** , இந்தியாவின் தமிழ்நாடு மாநிலத்தில் திருவாரூர் மாவட்டத்தில் குடவாசல் வட்டத்தைச் சேர்ந்த ஒரு கிராமம். இவ்வூர் குடவாசல் அருகே உள்ளது. இந்த கிராமத்தில் 1100 ஆண்டு பழமையான சிதிலடைந்த நிலையில் உள்ள பழைய சோழர் கால சிவாலயத்தில்] 3 கல்வெட்டுகள் கண்டெடுக்கப்பட்டுள்ளன.  
- இக்கல்வெட்டில் ஒன்று கி.பி.912 ஆம் ஆண்டை சேர்ந்த பராந்தக சோழனின் 5-ஆம் ஆண்டுக்குரியது. அதில் அந்த ஊரின் பழமையான பெயர் **ஸ்ரீதொங்கமங்கலம்** என குறிக்கப்பட்டுள்ளது.  
- நிலைக்கால் ஒன்றில் காணப்படும் மற்றொரு கல்வெட்டு இராஜராஜனின் 27-ஆம் ஆட்சியாண்டில் (கி.பி.1012) பொறிக்கப்பட்டது. அச்சாசனத்தில் அவ்வூருக்கு இரண்டு பெயர்கள் குறிக்கப்பட்டுள்ளது. **ஸ்ரீதுங்கமங்கலம்** என்னும் **அபிமானபூஷண சதிர்வேதிமங்கலம்** எனக் குறிக்கப்பெற்றுள்ளது. அபிமானபூஷணன் என்பது இராஜராஜனின் பட்டப்பெயராகும்.  
- மற்றொரு கல்வெட்டில் நாகப்பட்டினத்தில் கடாரத்து (மலேசியா) அரசன் கட்டிக் கொண்டிருந்த பௌத்தக்கோயிலுக்கு மாமன்னன் இராஜராஜன் 97 வேலி நிலத்தைத் தானமாகக் கொடுத்து அதைச் செப்பேட்டில் சாசனமாகப் பதிவு செய்ததும், அச்சாசனத்தில் கையொப்பமிட்ட துர்பில் ஸ்ரீதரபட்டன் என்பவர் ஸ்ரீதுங்கமங்கலத்தைச் சேர்ந்தவர் என்பதும் குறிக்கப்பட்டுள்ளது.
# சரல் செயற்கைக்கோள்

**சரல்**(SARAL or Satellite with ARgos and ALtiKa) என்பது இந்தியா, பிரான்சு ஆகிய நாடுகள் இணைந்து "சரல் அல்டிகா" என்ற திட்டத்தை சேர்ந்து உருவாக்கிய செயற்கைக்கோள். இதன் எடை 409 கிலோகிராம் ஆகும். சரல் செயற்கைக்கோளுடன் 6 வித வேறு செயற்கைக்கோளும் பி.எஸ்.எல்.வி.-சி20 ஏவுகணை மூலம் 2013 பெப்ரவரி 25 ஆம் நாள் அன்று ஸ்ரீஹரிகோட்டா ஏவுதளத்திலிருந்து வெற்றிகரமாக விண்ணில் செலுத்தப்பட்டது.
# சரல் செயற்கைக்கோள்

## பயன்கள்

- பருவ நிலை மாறுதல்களால் கடல் மட்டத்தில் உருவாகும் மாற்றங்களை ஆய்வு செய்கிறது. துருவ பனிபடலங்களின் மாறுதல்கள் மற்றும் பல கடல் சார்ந்த தகவல்களை இந்த சாரல் செயற்கைக்கோள் மூலம் பெறப்படும்.
- சரல் செயற்கைக்கோள் மூலம் பல ஆண்டுகளுக்கு பின் கடல் மட்டம் எவ்வளவு உயரும் எனக் கணக்கிட முடியும். இதன் மூலம் கடலோர பாதுகாப்பு நடவடிக்கைகளை முன்னதாக மேற்கொள்ள முடியும். கடலில் காணாமல் போகும் படகுகளை எளிதாக கண்டறிய முடியும். கடலில் மீன்வளம் பற்றிய தகவல்கள் சேகரிக்க முடியும்.  
=
# புவான் ஸ்ரீ

மலேசியாவில் மிக உயர்ந்த விருதுகளில் ஒன்றான டான் ஸ்ரீ விருதைப் பெற்ற ஒருவரின் துணைவியாரை, **புவான் ஸ்ரீ** (*Puan Sri*) என்று அழைக்கிறார்கள். அதே டான் ஸ்ரீ விருது, அரிய சேவைகளைச் செய்த பெண்களுக்கு, தனிப்பட்ட வகையில் வழங்கப்படுமானால், அந்தப் பெண்மணியை **டான் ஸ்ரீ** என்றே அழைக்க வேண்டும்.  
எடுத்துக்காட்டாக, மலேசிய அரசியல்வாதி டான் ஸ்ரீ தேவகி கிருஷ்ணனைக் குறிப்பிட்டுச் சொல்லலாம். அவரை டான் ஸ்ரீ தேவகி கிருஷ்ணன் என்றே அழைக்கிறார்கள். இவர் மலேசியத் தேர்தல்களில் போட்டியிட்ட முதல் இந்தியப் பெண்மணி. ஜான்சிராணிப் படையில் சேர்ந்து இந்திய விடுதலைக்காகப் போராடியவர்.  
மலேசிய இந்தியர்களில் டான் ஸ்ரீ விருது பெற்ற வி. மாணிக்கவாசகம், ஆதி நாகப்பன், ஜி.கே. ராம ஐயர், பி.சி. சேகர், கே.எஸ். நிஜார், கே. தனபாலசிங்கம், கே.ஆர். சோமசுந்தரம், எம். தம்பிராஜா, மணி ஜெகதீசன், ரமோன் நவரத்தினம், டோனி பெர்னாண்டஸ், கிசு திராத்திரை போன்றவர்களின் துணைவியார்களை, புவான் ஸ்ரீ எனும் கௌரவ அடைமொழியுடன் அழைக்கிறார்கள்.
# சாலினி இளந்திரையன்

**சாலினி இளந்திரையன்** தமிழ்ப் பேராசிரியர்; சொற்பொழிவாளர்; எழுத்தாளார்; நாடக ஆசிரியர்; இதழாளர்; அரசியற் செயற்பாட்டாளர்; பொதுவுடைமைத் தமிழ்தேசியச் சிந்தனையாளர். பேராசிரியர் முனைவர் சாலை இளந்திரையன் மனைவியான இவரது இயற்பெயர் **கனகசவுந்தரி** என்பது ஆகும்.
# சாலினி இளந்திரையன்

## இளமைக் காலம்

விருதுநகரில் 22 திசம்பர்1933 அன்று சிவகாமி அம்மாள்- வே. சங்கரலிங்கம் இணையருக்கு இரண்டாவது மகளாவும் மூன்றாவது மகவாகவும் கனகசவுந்தரி பிறந்தார். இவர்தம் தமக்கை பெயர் ஞானசவுந்தரி. இவர் பின்னாளில் சென்னையின் புகழ்பெற்ற மருத்துவர்களில் ஒருவராகத் திகழ்ந்தார். தனயனின் பெயர் இராசரத்தினம். இவர் பின்னாளில் இந்திய ஒன்றிய அரசின் வருமானவரித் துறையில் உயர் அலுவலராகப் பணியாற்றினார்.  
கனகசவுந்தரி தந்தை வே. சங்கரலிங்கம் மும்பை நகரில் வணிக நிறுவனம் ஒன்றில் மேலாளராகச் சிறிதுகாலமும் மதுரையில் இரண்டு ஆண்டுகளும் வாழ்ந்தார். எனவே கனகசவுந்தரி தனது எட்டாம் வயது வரை மும்பையிலும் பத்தாம் வயது வரை மதுரையிலும் வாழ்ந்தார். பின்னர் இவரது குடும்பம் விருதுநகருக்குத் திரும்பி அவ்வூரின் தெற்குத் தேர் வீதியில் குடியேறியது. இதனால் இவர் தனது 16ஆம் வயது வரை விருதுநகரில் வாழ்ந்தார்.
# சாலினி இளந்திரையன்

## கல்வி

கனக சவுந்தரி தனது தொடக்கக் கல்வியில் (Primary Education) மூன்றாம் வகுப்பு வரை, 1938 ஆம் ஆண்டு சூன் மாதம் முதல் 1942 ஆம் ஆண்டு மே மாதம் வரை, மும்பை நகரில் பெற்றார். 1942 சூன் முதல் 1944 மே வரை நான்கு, ஐந்தாம் வகுப்புகளை மதுரையில் பயின்றார். பின்னர் முதற் படிவம் (ஆறாம் வகுப்பு) முதல் ஆறாம் படிவம் (பதினொன்றாம் வகுப்பு) வரையிலான இடைநிலைக் கல்வியை (Secondary Education) 1944 சூன் முதல் 1950 மே வரை விருதுநகர் பெண்கள் உயர்நிலைப் பள்ளியில் பெற்றார்.  
இவர் தன்னுடைய கல்லூரிக் கல்வியை மதுரை டோக் பெருமாட்டி கல்லூரியில் தொடங்கினார். அங்கு 1950 சூன் முதல் 1952 ஏப்ரல் வரை இடைநிலை வகுப்பில் (Intermediate) படித்தார். அப்பொழுது அக்கல்லூரியின் தமிழ்மன்றத்தின் செயலாளராக 1950 – 51ஆம் கல்வியாண்டிலும் தலைவராக 1951 – 52 ஆம் கல்வியாண்டிலும் பணியாற்றினார்.  
பின்னர் சென்னை மாநிலக் கல்லூரியில் 1952 சூன் முதல் 1954 ஏப்ரல் வரை தமிழிலக்கியம் பயின்று கலை இளவர் – சிறப்பு (B.A. - Honours) பட்டம் பெற்றார். அப்பொழுது புகழ்பெற்ற தமிழ்ப் பேராசிரியர்களான சரவண ஆறுமுகன், தெ. பொ. மீனாட்சிசுந்தரம், கொண்டல் சு. மகாதேவன், சு. ந. சொக்கலிங்கம் ஆகியோரிடம் பயின்றார்.  
பின்னர் சென்னை பல்கலைக் கழகத்தில் *சிலப்பதிகாரச் சொல்வளம்* என்னும் தலைப்பில் பேராசிரியர் இரா. பி. சேதுப்பிள்ளையின் வழிகாட்டுதலில் 1954 முதல் 1956 ஆம் ஆண்டு வரை ஆய்வுசெய்து இலக்கிய முதுவர் (Master of Literature) பட்டம் பெற்றார். அதனைத் தொடர்ந்து, 1956 ஆம் ஆண்டு முதல் 1958 ஆம் ஆண்டு வரை சென்னைப் பல்கலைக் கழகத் தமிழ்த்துறையில், அரசின் உதவி பெற்று, *தமிழில் வாழ்க்கை வரலாற்று இலக்கியத்தின் தோற்றமும் வளர்ச்சியும்* என்னும் தலைப்பில் முனைவர் பட்டத்திற்கான (Doctor in Philosophy) ஆய்வை மேற்கொண்டார். ஆனால் 1973ஆம் ஆண்டிலேயே முனைவர் பட்டம் பெற்றார்.
# சாலினி இளந்திரையன்

## திருமணம்

கனகசவுந்தரி சென்னை மாநிலக் கல்லூரியில் பயின்ற பொழுது அங்கு கலைமுதுவர் பட்டத்திற்காக (Master of Arts) திருநெல்வேலி மாவட்டம் சாலைநயினார் பள்ளிவாசலைச் சேர்ந்த இரா. மகாலிங்கம் (பின்னாளில் சாலை இளந்திரையன்) பயின்று வந்தார். அவரும் கனகசவுந்தரியும் காதலித்தனர். கல்லூரிக் கல்வி முடிந்ததும் இருவரும் தத்தம் பெற்றோரின் ஒப்புதலோடு 1954 சூலை மாதம் விருதுநகரில் திருமணம் செய்துகொண்டனர்.
# சாலினி இளந்திரையன்

## ஆசிரியப் பணி

கனகசவுந்தரி தனது கல்லூரிக்கல்வியை முடித்ததும் திருச்சியில் உள்ள தூய சிலுவை மகளிர் கல்லூரியில் தமிழ் விரிவுரையாளர் பணிக்கு 1954 ஆம் ஆண்டில் விண்ணப்பித்தார். வேலையும் கிடைத்தது. ஆனால் அடுத்தமாதமே அவருக்குத் திருமணம் நடைபெற இருந்ததால் முதல் நாளிலேயே அவ்வேலையை இழந்தார். .  
1959 ஆம் ஆண்டு சூலை மாதத்தில் புதுதில்லியின் மந்திர் மார்க்கில் மதராசி கல்விக் கழகம் நடத்திய உயர்நிலைப் பள்ளியில் கிடைத்த தமிழாசிரியர் பதவி அரசியல் செல்வாக்கு உடைய ஒருவரின் தலையீட்டால் கைநழுவிப் போனது. .  
பின்னர் 1959 செப்டம்பர் மாதம் தொடங்கி 1961 ஏப்ரல் மாதம் வரை தில்லி தயாள்சிங் மாலைக் கல்லூரியில் பகுதிநேர விரிவுரையாளராகப் பணியாற்றினார். அதன் பின்னர் 1961 ஆகத்து 30 ஆம் நாள் முதல் திருப்பதி தேவதானம் புதுதில்லியில் நடத்தும் திருவேங்கடவன் கல்லூரியில் தமிழ் விரிவுரையாளராகப் பணியில் அமர்ந்தார். அங்கேயே தொடர்ந்து பணியாற்றிப் பேருரையாளர் (Reader), பேராசிரியர் (Professor) முதல்வர் (Principal) என உயர்ந்து 1982 ஆம் ஆண்டு நவம்பர் முதல்நாள் விருப்ப ஓய்வுபெற்றார். .
# சாலினி இளந்திரையன்

## எழுத்துப்பணி

### புனைபெயர்

கனகசவுந்தரி, மதுரை டோக் பெருமாட்டி கல்லூரியில் இடைநிலை வகுப்பில் பயின்றபொழுது அனைத்துக் கல்லூரி மாணவர்களுக்கான கட்டுரைப் போட்டி ஒன்றை மதுரை தியாகராசர் கல்லூரி நடத்தியது. அப்போட்டியில் கலந்துகொள்வோர் தம்முடைய கட்டுரைகளைப் புனைப்பெயரிலேயே சமர்பிக்க வேண்டும் என்னும் விதி இருந்தது. ஆதலால், இப்போட்டியில் கலந்துகொண்ட கனகசவுந்தரி, சாலினி என்னும் சிலப்பதிகார கதைமாதின் பெயரைத் தனது புனைப்பெயராகச் சூட்டி தனது கட்டுரையைச் சமர்பித்தார். பின்னாளில் அவர் கணவர் மகாலிங்கம், தனக்கு சாலை இளந்திரையன் எனப் புனைபெயர் சூட்டிக்கொண்டபொழுது, கனகசவுந்தரி, தனக்கு சாலினி இளந்திரையன் எனப் புனைபெயர் சூட்டிக்கொண்டார். இவருடைய படைப்புகள் திருமணத்திற்கு முன்னர் **கனகசவுந்தரி** என்னும் பெயரிலும் திருமணத்திற்குப் பின்னர் **கனகசவுந்தரி இளந்திரையன்** என்னும் பெயரிலும் புனைபெயர் சூட்டிக்கொண்ட பின்னர் **சாலினி இளந்திரையன்** என்னும் பெயரிலும் வெளிவந்தன.
# சாலினி இளந்திரையன்

## எழுத்துப்பணி

### படைப்புகள்

சென்னை மாநிலக் கல்லூரியில் 1952ஆம் ஆண்டில் கலைஇளவர் பட்டப் படிப்பிற்கான முதலாண்டு மாணவராகப் பயின்றபொழுது மணிமேகலைக் காப்பியத்தை ஆய்வுசெய்து வாடாமலர் என்னும் கட்டுரையை எழுதிப் படித்தார். இதுவே இவரது முதற்கட்டுரையாகும். இக்கட்டுரை அவ்வாண்டின் சிறந்த ஆய்வுக் கட்டுரையாகத் தேர்ந்தெடுக்கப்பட்டு பரிசு பெற்றது. இதனைத் தொடர்ந்து எழுத்தாளர் நாரண துரைக்கண்ணன் ஆசிரியராக இருந்த ஆனந்த போதினி என்னும் இதழில் இலக்கியக் கட்டுரைகள் எழுதினார். பின்னர் தொடர்ந்து வேறுபல இதழ்களிலும் கட்டுரைகள் எழுதினார். அவற்றுள் சிலவற்றைத் தொகுத்தும் புதிதாக எழுதியும் பின்வரும் நூல்களை வெளியிட்டார்:  
இவைத் தவிர சாலை இளந்திரையனின் படைப்புகளிலிருந்து தேர்தெடுக்கப்பட்டவை **சாலையாரின் பிளிறல்கள்** என்னும் நூலையும் சாலை இளந்திரையைப் பற்றி அறிஞர்கள் பலர் எழுதிய கட்டுரைகளைத் தொகுத்து **சாலை இளந்திரையன் நினைவுமலர்** ஒன்றையும் வெளியிட்டார்.
# சாலினி இளந்திரையன்

## இதழாசிரியப் பணி

சாலினி இளந்திரையன் அரசியற் செயற்பாட்டளாராக (Political Activist) இருந்த பொழுது அவரது கருத்துகளை வெளியிடுவதற்காக 1987 ஆம் ஆண்டில் மனித வீறு என்னும் இதழை வெளியிட்டார். இது இதழ்கள் 12 வெளியீடுகளோடு நின்றுவிட்டது. பின்னர் அறிவியக்கப் பேரவையின் கொள்கையான வீரநடய் அறிவியக்கம் என்னும் இதழுக்கு 1992, 1993 ஆகிய இரண்டு ஆண்டுகள் ஆசிரியராக இருந்தார்.
# சாலினி இளந்திரையன்

## சொற்பொழிவுப் பணி

விருதுநகரில் வாழ்ந்தபொழுது அங்கிருந்த காரைக்கால் அம்மையார் சங்கம், சமரச சன்மார்க்க சங்கம், விருதைத் தமிழ்க் கழகம் ஆகியனவற்றில் நடைபெற்ற சமய, இலக்கியச் சொற்பொழிவுகளைக் கேட்டுச் சொற்பொழிவுக்கலையைக் கற்றார். சிலவேளையில் அச்சங்கங்களில் சிற்சில சொற்பொழிவுகளை ஆற்றும் வாய்ப்பினையும் பெற்றார். பின்னர் கல்லூரிக் கல்விக் காலத்தில் தன்னுடைய சொற்பொழிவுத்திறனை வளர்த்துக்கொண்டார். 1961ஆம் ஆண்டில் சிங்கப்பூர், மலேசிய தமிழர்களின் அழைப்பிற்கிணங்க அந்நாடுகளில் தன் கணவர் சாலை இளந்திரையனுடன் இணைந்து சொற்பொழிவுப் பயணம் மேற்கொண்டார். இதுபோலவே இலங்கைக்கும் சொற்பொழிவுப்பயணம் செய்தார். ஆண்டுதோறும் தில்லியிலிருத்து தமிழகத்திற்கு கோடைவிடுமுறையில் வரும்பொழுதெல்லாம் தன் நண்பர்கள் துணையோடு தமிழகத்தின் பலபகுதிகளில் சொற்பொழிவாற்றினார். ஓய்வுபெற்று சென்னைக்கு வந்த பின்னர் உலகத் தமிழாராய்ச்சி நிறுவனத்தில் ம. பொ. சி. நினைவு அறக்கட்டளை சொற்பொழிவாற்றினார். அதுவே *சங்கத்தமிழரின் மனிதநேய மணிநெறிகள்* என்னும் நூலாக வெளிவந்தது.
# சாலினி இளந்திரையன்

## அரசியற் செயற்பாட்டுப் பணி

திராவிடத் தந்தை ஈ. வெ. இராமசாமி பெரியாரைத் தன் அரசியல் – சமூகச் சிந்தனைக்கு வழிகாட்டியாகச் சாலினி இளந்திரையன் கொண்டிருந்தார். எனவே அவரை அடியொற்றி தனது அரசியற் செயற்பாடுகளை அமைத்துக் கொள்வதற்காகத் தன் துணைவருடன் இணைந்து அறிவியக்கப் பேரவையைத் தொடங்கினார். அப்பேரவையின் வழியாகப் பல்வேறு செயற்பாடுகளை மேற்கொண்டார். 1985ஆம் ஆண்டில் பணி ஓய்வு பெற்று சென்னை திரும்பிய பின்னர் பொதுவுடைமைத் தமிழ்தேசியக் கருத்துகளை முன்வைத்துக் களப்பணி ஆற்றினார். அறிவியக்கப் பேரவையும் பிற தமிழ்தேசிய இயக்கங்களும் இணைந்து தமிழர் தன்னுரிமைப் பிரகடன மாநாடு ஒன்று சென்னையில் நடத்த உள்ளதாக அறிவித்தனர். அம்மாநாட்டிற்கு அரசால் தடைவிதிக்கப்பட்டது. தடையை மீறி மாநாட்டை நடத்தியதற்காகச் சாலினி இளந்திரையன் உள்பட பலரும் கைது செய்யப்பட்டு சிறைசென்றனர். இவ்வாறு தனது வாழ்வின் இறுதிக்காலத்தில் சாலினி இளந்திரையன் பல்வேறு ஆர்ப்பாட்டங்களில், மனிதச் சங்கிலிப் போராட்டங்களில், மாநாடுகளில் பங்கேற்று அரசியற் செயற்பாட்டாளராகத் திகழ்ந்தார்.
# சாலினி இளந்திரையன்

## மறைவு

சென்னை தலைநகர் தமிழ்ச்சங்கமும் தில்லி தமிழ்ச் சங்கமும் இணைந்து தில்லியில் தமிழை செம்மொழியாகவும் இந்திய ஒன்றிய அரசின் ஆட்சிமொழியாகவும் அறிவிக்கக்கோரி 2000 ஏப்ரல் 30 ஆம் நாள் மாநாடு ஒன்றை நடத்தினர். அம்மாநாட்டின் பேராளர்களை வரவேற்பதற்காகச் சென்றபொழுது ஏற்பட்ட சாலைநேர்ச்சியில் 29 ஏப்ரல் 2000 அன்று சாலினி இளந்திரையன் காலமானார்.
# சாலினி இளந்திரையன்

## நூல்களிலிருந்து சில மேற்கோள்கள்

- மனிதன், நலியத்தக்கதும் அழியத்தக்கதும் ஆன பொருள்களால் உருவானவன்; அத்தகைய மனிதர்களுடனேயே பழகி வாழ்கிறவன். எனவே, அவனுடைய நடையிலும் நலிவுகள் ஏற்படுவது இயல்பே. அவற்றை உணர்ந்து திருந்துகிறவனே மனிதருள் உயர்ந்தவனாகிறான்.
- நல்லவனை அமுக்கிப்போட வல்லவன் முனையும்போது அந்த முயற்சியைத் தடுக்க ஒரே ஒரு உள்ளம்தான் முனைகிறது. அதுதான் கலையுள்ளம்; கவியுள்ளம் என்னும் தலைமைத் தாயுள்ளம்!
- அறிவார்ந்த சிந்தனையாலும் அதன் வழிசார்ந்த செயல்களாலும் உருவாவதே புகழ்.
- பிறருக்காகச் செய்யும் தியாகம் புகழுக்கு உரியது; ஆனால்? அந்தப் புகழை, உயர்வுக்கு உரியவன் செத்த பிறகு, மணிமண்டபமாகவும் மாளிகையாகவும் எழுப்புவதில் பயனில்லை. அவன் முன்னேயே, அவன் நெஞ்சு குளிர அவனுக்குரிய புகழை எடுத்திசைக்க வேண்டும். எடுத்திசைந்து, தளர்ந்த நெஞ்சுக்கு ஊக்கம் ஊட்ட வேண்டும். அதுவே உயர்வுகள் தொடர்ந்து செழிக்க வழி. அதைச் செய்வது மேதைகளாலேயே முடியும்.
- புகழ்மொழி கேட்க எழும் ஆசையை அடக்கும் ஆண்மையே பெரும் பேராண்மை.
- போர்க்களத்திலே ஆண்மை காட்டுவது வீரம்தான்; அத்தகையவர்களின் புகழும் நிற்கிறது. தனக்குள் எழும் புகழாசையை வெல்வதோ – குறிப்பாக முகப்புகழ்ச்சி கேட்கும் ஆசையை வெல்வதோ அந்த வீரத்தையும் மிஞ்சிய பேராண்மை; அதனால் வரும் புகழே மற்றப் புகழ்களைவிட உயர்ந்து ஓங்கி நிற்கிறது.
- மனிதன் வேறு, அவனுடைய கொள்கை வேறு; அக்கொள்கையின் மீதுள்ள வெறுப்பை அந்த மனிதன் மீது காட்டக்கூடாது. இந்தத் தெளிவோடு அவர்கள் செயற்படும்போது, இந்தத் தெளிவு இல்லாதவர்களுக்கு அது பெரிய ஆச்சரியமாகப் போய்விடுகிறது.
- நமக்குத் துன்பம் செய்கிறவர்களுக்கும் இன்பமே செய்வதுதான் முழுமையான உயர்பண்பு என்கின்ற சான்றாண்மை.
- மற்றவர்களின் நிலையை அனுசரித்து – அதன் காரணமாகத் தனக்குத் துன்பம் வந்தாலும் – மற்றவர்கள் மனம் புண்பட்டுவிடாதபடி நயமாக நடந்துகொள்வதுதான் பண்பாடு.
- ஓர் உள்ளத்தின் உண்மையான தன்மை தெரிந்து அதற்குரிய மதிப்பை அளிப்பதுதான் பண்பாடுகளிலேயே மிகப் பெரிய பண்பாடு. இந்தப் பண்பாட்டை உணர்ந்து கடைப்பிடிப்பவர்களின் வாழ்க்கையே சாதனை வாழ்வாக உயர்ந்து சிறக்கிறது.
# சாலினி இளந்திரையன்

## புகழ்மொழிகள்

சாலினி இளந்திரையனைப் பற்றிப் பிறர் கூறிய புகழுரைகள் சில:
- தமிழ்ப் பண்பின் உறைவிடம் பேராசிரியர் சாலினி இளந்திரையன். ஏற்றப் பொறுப்பை முழு ஈடுபாட்டுடனும் கடமை உணர்வுடனும் செய்தவர்; தமிழ் மொழியையும் இனத்தையும் நாட்டையும் நேசித்து இறுதி மூச்சு நிற்கும் வரை தொண்டாற்றியவர். உற்றாருக்கும் மற்றவருக்கும் சேவையும் உதவியும் செய்து மகிழ்ந்தவர். இவர் தாம் சாலினியார்! - கு. வெ. கி. ஆசான்
- உறவாலும் கொள்கையாலும் தங்களோடு தொடர்புடயவர்களும் இணைந்ததே குடும்பம் என்பது சாலய் - சாலினியின் கோட்பாடாக நெடுகிலும் இருந்து வந்தது. இப்பெரிய குடும்பத்திற்குத் தலைமை ஏற்றவர் சாலினியே. இந்தக் குடும்பத்தைத் தம் கனிவான அன்பாலும், கடமை தவறாத செயல்நெறிகளாலும், கடின உழைப்பாலும், ஈத்துவக்கும் இன்பத்தாலும் பேணிக் காத்தவரும் சாலினியே. - **முனைவர் இரா. ஞானபுசுபம்**
# சாலினி இளந்திரையன்

## சான்றடைவு

<references>
# சேவை மறுப்புத் தாக்குதல்

**சேவை மறுப்புத் தாக்குதல்** அல்லது **சேவைத் தாக்குதலின் விநியோக மறுப்பு** (*Denial of Service attack, DoS attack, Distributed Denial of Service, DDoS attack*) என்கிற சொற்றொடர் கணினியியலில், ஒரு கணினியோ(பெரும்பாலும் வழங்கிக்கணினி) அல்லது வலையமைப்போ(Network) தரும் சேவையை (Service) / வளங்களை (Resource) அதன் உண்மையான பயனர்கள் அணுகாவண்ணம் முடக்க மேற்கொள்ளப்படும் தீய முயற்சியாகும். இந்த முயற்சியை செய்பவர் பல்வேறு காரணங்களுக்காக இதைச் செய்தாலும், பொதுவான நோக்கம் ஒரு கணினியோ அல்லது வலையமைப்போ தரும் சேவைகளை தற்காலிகமாகவோ அல்லது சேவை தரும் நிறுவனம் இதைக் கண்டறிந்து நீக்கும் வரையோ இடைமறிப்பது அல்லது முழுவதுமாக தடுத்து நிறுத்துவதே ஆகும். பெரும்பாலும் இதுபோன்ற தாக்குதல் பிரபலமான, அதிக நெரிசலுடைய (Web Traffic, Network Traffic) வலையமைப்பிலோ, கணினியிலோதான் மேற்கொள்ளப்படும்.  
வழங்கிக் கணினிக்கு தொடர்ச்சியான, பொய்யான சேவை கோரிக்கைகளை அனுப்பி அதை ஓய்வில்லாது இயங்கச்செய்து, அதன் வளங்களை வீண்டிப்பதன் மூலம் அதன் உண்மையான பயனர்களுக்கு அதன் சேவை கிடைக்காமல் செய்யப்படுகிறது.
# சேவை மறுப்புத் தாக்குதல்

## உதாரண விளக்கம்

மாணவர்களின் தேர்வு முடிவுகள் வெளியாகும் போது, அதிகமானோர் பலதரப்பட்ட இடங்களில் இருந்தும் தேர்வு முடிவினை தரும் இணைதளத்தை அணுகுவர். ஒரே நேரத்தில் ஆயிரக்கணக்கானோர், லட்சக்கணக்கானோர் குறிப்பிட்ட ஒரு இணையதளத்தை அணுகும்போது சேவைப் பளு காரணமாக அந்த இணையதளம் தரும் சேவை தாமதப்படும் அல்லது வழங்க முடியாமலே கூட போகும். இது போன்ற ஒரு நிலைமையை தீய எண்ணத்தோடு செயற்கையாக உருவாக்குவதே சேவை மறுப்புத் தாக்குதல்.
# சேவை மறுப்புத் தாக்குதல்

## அறிகுறிகள்

- தரவு பரிமாற்றம், இணையதளங்களை அணுகுதல் போன்றவற்றில் ஏற்படும் வழக்கத்திற்கு மாறான தாமதம்.
- இணையதளத்தையோ அல்லது அதன் சேவையையோ அணுக முடியாமை
- இணைய இணைப்பு துண்டிக்கப்படுதல்
- சரியான காரணமின்றி வழங்கிக் கணினிகளுக்கு வழக்கத்திற்கு மாறாக மிக அதிக எண்ணிக்கையில் சேவை கோரிக்கைகள் வருதல்
# சேவை மறுப்புத் தாக்குதல்

## முன்னெச்சரிக்கை மற்றும் தடுப்பு நடவடிக்கைகள்

தாக்குதலைக் கண்டறிதல், உண்மையான மற்றும் பொய்யாக உருவாக்கப்பட்ட சேவை நெரிசலை இனம்பிரித்து வடிகட்டல், தாக்குதலை சமாளிக்கும் சரியான பதிலீட்டு கருவிகளான தீச்சுவர்(Firewall), திசைவி(Router), பிணைய நிலைமாற்றி(Switch) போன்றவற்றைப் பயன்படுத்துதல் முதலான நடவடிக்கைகள் மூலம் கட்டுப்படுத்தலாம்.
# தொடர்முறை மின்னணு அமைப்புகள்

வழக்கமாக இரு வேறுபட்ட நிலைகளை மட்டுமே கொண்ட எண்ணிமக் மின்னணு குறிகைகளுக்கு (Digital Electronic signals) மாறாக, தொடர்ந்து மாறுபடும் குறிகையைக் கொண்ட மின்னணு அமைப்புகள் **தொடர்முறை மின்னணு அமைப்புகள்** (*Analog Electronics*) என அழைக்கப்படுகின்றன.
# தொடர்முறை மின்னணு அமைப்புகள்

## தொடர்முறை குறிகைகள் (Analog signals)

தொடர்முறை குறிகை<nowiki/>யானது தகவலைத் தெரிவிக்க ஊடகத்தின் சில பண்புகளைப் பயன்படுத்துகிறது. எடுத்துக்காட்டாக, அனராய்டு வளி அழுத்தமானி (Aneroid Barometer) வளி அழுத்த மாற்றத்தை தெரிவிக்க ஊசியின் கோணநிலையை பயன்படுத்துகிறது. குறிகையாக மின்னழுத்தம்,மின்னோட்டம்,அதிர்வெண் மற்றும் மொத்த மின்னூட்டம் ஆகியவற்றை மாற்றுவதன் மூலமாக மின் குறிகைகள் தகவலை தெரிவிக்கின்றன. ஒரு வகை ஆற்றலை மற்றொரு வகை ஆற்றலாக மாற்றும் ஆற்றல் மாற்றி (Transducer), தகவலை ஒலி,ஒளி,வெப்பநிலை,அழுத்தம்,நிலை போன்ற இயல் வடிவங்களிலிருந்து மின் குறிகையாக மாற்றச்செய்கிறது (எ.கா. ஒலிப்பெருக்கி).  
இந்த குறிகைகள் கொடுக்கப்பட்ட வீச்சிலுள்ள ஏதாவது ஒரு மதிப்பை பெறுகின்றன. ஒவ்வொரு தனி குறிகை மதிப்பும் வெவ்வேறு தகவல்களைக் குறிக்கின்றன.குறிகையில் ஏற்படும் மாற்றங்கள் வெவ்வேறு அர்த்தமளிக்கின்றன. குறிகையின் ஒவ்வொரு மட்டங்களும் ஒரு நிகழ்வின் வெவ்வேறு மட்டங்களை குறிக்கின்றன. எடுத்துக்காட்டாக, வெப்பநிலை<nowiki/>யைக் குறிக்கும் மின்குறிகையை எடுத்துக்கொண்டால் ஒரு வோல்ட் ஒரு டிகிரி செல்சியஸை குறிக்கும் பொழுது, 10 வோல்ட் 10 டிகிரி செல்சியஸையும் 10.1 வோல்ட் 10.1 டிகிரி செல்சியஸையும் குறிக்கின்றன.
# விதைப் பரிமாற்று

**விதைப் பரிமாற்று** என்பது தோட்டக்காரர்கள் அல்லது விவசாயிகள் விதைகளை தம்மிடையே பரிமாறுக் கொள்வது ஆகும். இது இயல்பாக தனிப்பட்ட நபர்களுக்கு இடையேயும், நிகழ்வாக ஒருங்கிணைத்து பெரிய அளவிலும் நடைபெற்று வருகிறது. விதைகளின் பல்வகைத் தன்மையைப் பேணுதல், குறைந்த விலையில் விதைகளைப் பேணுதல், விவசாயிகளுக்கு இடையே தோழமையை ஏற்படுத்தல் என்பன விதைப் பரிமாற்றின் சில நோக்கங்கள் ஆகும்.
# கனடா குற்றச் சீர்திருத்த நிறுவன விசாரணையாளர்

**கனடா குற்றச் சீர்திருத்த நிறுவன விசாரணையாளர்** என்பவர் கனடாவின் குற்றச் சீர்திருத்த நிறுவனத்தின் செயற்பாடுகளைக் கண்காணித்து, விசாரித்து, குறை அறிந்து முன்னேற்றுவதற்கான பரிந்துரைகளை அரசுக்கு முன்வைக்கும் ஒரு அரச அலுவலர் ஆவார். நடுவண் அரசால் சிறை வைக்கப்படுவர்களின் குறைகேள் அதிகாரியும் இவரே ஆவார்.  
குற்றச் சீர்திருத்த நிறுவனத்தினால் உளவியல் பாதிப்புக்கு உட்பட்டவர்களைக் கையாழும் முறை, சிறையில் இருக்கும் போது வன்முறைக்கு உட்படல் அல்லது கொல்லப்படல், முதற்குடிமக்கள் சிறையாளிகளின் சிறப்புத் தேவைகள், பெண் சிறையாளிகளின் தேவைகள் போன்றவற்றுக்கு சிறப்புக் கவனம் தந்து இவர் விசாரணைகள் செய்வார்.
# சிற்றம்பலநாடி கலித்துறை

**சிற்றம்பலநாடி கலித்துறை** என்னும் நூல் 14 ஆம் நூற்றாண்டில் வாழ்ந்த சிற்றம்பல நாடிகளின் மாணாக்கர்களால் இயற்றப்பட்ட நூல். இதனைச் சைவ சித்தாந்தக் கருத்துக் கருவூலம் என்பர். இதில் 55 கட்டளைக் கலித்துறைப் பாடல்கள் உள்ளன.  
இந்த நூலில் சிற்றம்பல நாடிகள் ‘சிற்றைக்கு அதிபதி’ என்று போற்றப்பட்டுள்ளார். சிற்றை என்பது இவரது சமாதி உள்ள ‘சித்தர்காடு’ என்னும் இடமாகும். இந்த இடம் இக்காலத்தில் மயிலாடுதுறைக்கு மேற்கில் உள்ளது.
# சிற்றம்பலநாடி கலித்துறை

## கருவிநூல்

- மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, பதிப்பு 2005
# சிற்றட்டகம்

கி.பி. 12 ஆம் நூற்றாண்டில் வாழ்ந்த நாற்கவிராச நம்பி என்பவர் இயற்றிய நம்பியகப்பொருள் என்னும் நூலின் 251 ஆம் நூற்பாவுக்கு எழுதப்பட்ட உரையில் **சிற்றட்டகம்** என்னும் பாடல்கள் சில உள்ளன. ஆசிரியப் பாவாலான இந்த இலக்கியப் பாடல்கள் அகப்பொருள் பற்றியவை. பாடலமைதி சங்ககாலப் பாடல்களைப் போல உள்ளதையும், பாட்டிலுள்ள சொல்லாட்சி, பாடலமைதி முதலானவற்றையும் கருத்தில் கொண்டு இதனைக் கி.பி. 7 ஆம் நூற்றாண்டு நூல் என்பர்.  
தொல்காப்பியர் உரிப்பொருள் மயங்காது என்கிறார்.  
நாற்கவிராச நம்பி ஐந்திணை வகைப்பாட்டில் உரிப்பொருளும் மயங்கும் என்கிறார்.  
நம்பியகப்பொருளின் உரையாசிரியர் மயக்கத்துக்கு எடுத்துக்காட்டுகள் தரும்போது ஐங்குறுநூறு, கலித்தொகை, திணைமாலை நூற்றைம்பது முதலான நூல்களிலிருந்து எடுத்துக்காட்டுகள் தரும்போது ‘சிற்றட்டகம்’ என்னும் நூலின் பாடல் என்னும் குறிப்புடன் நான்கு பாடல்களைத் தந்துள்ளார்.  
ஐந்து திணைகளின் மேல் வரும் குறும்பாடல்கள் 100 கொண்ட நூல் ஐங்குறுநூறு. அதுபோலச் சிறுபாடல்கள் எட்டு, ஐந்து திணைக்கும் வந்த நூல் எனக் கருதி இதில் (5 வெருக்கல் 8) 40 பாடல்கள் இருந்திருக்கவேண்டும் எனக் கருதுகின்றனர்.
# சிற்றட்டகம்

## கருவிநூல்

- மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, பதிப்பு 2005
# விபுலானந்தர் படைப்பிலக்கிய விருது

**விபுலானந்தர் படைப்பிலக்கிய விருது** என்பது தமிழ்நாட்டிலுள்ள திரு இராமசாமி நினைவுப் பல்கலைக்கழகத்தில் தமிழ்மொழி வளர்ச்சிக்கென நிறுவிய பணிப்புலமான தமிழ்ப்பேராயம் என்பதன் வழியாக சுவாமி விபுலானந்தர் பெயரில் அளிக்கப்படும் தமிழ்ப்பேராய விருதுகளில் ஒன்றாகும். 2013 ஆம் ஆண்டில் அறிமுகப்படுத்தப்பட்ட இவ்விருது அயல்நாட்டுப் படைப்பாளிகளுக்கு வழங்கப்படுகிறது. கவிதை, புனைகதை, நாடகம், கட்டுரை, இலக்கியம் போன்றவற்றை உள்ளடக்கமாகக் கொண்டு அயல்நாட்டினர் படைத்து வெளியான சிறந்த நூல்களில் ஒன்றைத் தேர்வு செய்து, அந்நூலின் நூலாசிரியர் விருதுக்குரியவராகத் தேர்வு செய்யப்படுகின்றனர். இந்த விருதுக்குத் தேர்வு செய்யப்படுபவருக்கு இந்திய மதிப்பில் ரூபாய் 1,50,000 பரிசுத் தொகையாகவும், பாராட்டுச் சான்றிதழும் அளிக்கப்படுகிறது.
# விபுலானந்தர் படைப்பிலக்கிய விருது

## விருது பெற்ற நூல்கள்

| ஆண்டு | நூலின் பெயர் | நூலாசிரியர் | நூல் வெளியீடு | குறிப்புகள் |
| --- | --- | --- | --- | --- |
| 2013 | *அமெரிக்கக்காரி* | அ. முத்துலிங்கம் | காலச்சுவடு பதிப்பகம் | } |
# பிரிக்பீல்ட்ஸ்

**பிரிக்பீல்ட்ஸ்** (*Brickfields*) என்பது மலேசியா, கோலாலம்பூர் மாநகரத்தில் அமைந்துள்ள ஒரு புறநகர்ப் பகுதியாகும். கோலாலம்பூரின் முன்னோடிக் குடியிருப்புப் பகுதிகளில் தனிச் சிறப்பைப் பெற்றது.  
**லிட்டில் இந்தியா பிரிக்பீல்ட்ஸ்** என்று அழைக்கப்படும் இந்த நகர்ப்பகுதி இந்தியர்களின் வணிக மையமாகத் திகழ்கின்றது. துன் சம்பந்தன் சாலையில் அமைந்து இருக்கும் பிரிக்பீல்ட்ஸ் 24 மணி நேரமும் பரபரப்பாக இருக்கும்.